# Arecibon radioteleskooppi

### Wikipedia

Arecibon radioteleskooppi nähtynä 1300 metrin korkeudesta

Arecibon radioteleskooppi on jättiläisradioteleskooppi lähellä Arecibon kaupunkia Puerto Ricossa. Observatorion läheisyydessä trooppisessa laaksossa sijaitseva halkaisijaltaan 305-metrinen yksittäinen radioteleskooppi on suurin joka koskaan on rakennettu. Radioteleskooppi valmistui 1963 ja myöhemmin vuonna 1974 se kunnostettiin ja katettiin alumiinipaneeleilla aiemmin käytetyn metalliverkon sijaan. Luonnolliseen syvennykseen rakennettua radioteleskooppia ei voida ohjata. Mitä suurempi radioteleskooppi on, sitä heikomman viestin se pystyy havaitsemaan avaruudesta. Arecibon radioteleskooppi on noin 500 kertaa suurempi kuin Suomen merkittävin Metsähovin radioteleskooppi Kirkkonummella, ja se pystyy havaitsemaan noin 500 kertaa heikompia signaaleja. Toisaalta se myös "näkee" noin 500 kertaa pienemmän alueen kuin Kirkkonummen vastaava samalla radiotaajuudella.

Arecibon maljan pinta on päällystetty 38778 alumiinipaneelilla, joiden jokaisen koko on noin 1x2 metriä. Radioteleskooppi itsessään ei ole liikuteltavissa, mutta sen vastaanotin sijaitsee 18 kaapelin varassa 150 metrin korkeudella maljasta. Vastaanottimen asentoa voidaan muuttaa ottamaan vastaan lautasen heijastamia signaaleja noin 40 asteen levyisellä vyöhykkeellä zeniitin ympärillä ja koska Puerto Rico sijaitsee lähellä päiväntasaaja, voidaan sillä havaita kaikki Aurinkokunnan kappaleet, lukuun ottamatta kääpiöplaneetta Plutoa, joka on ollut liian kaukana etelässä vuodesta 1989. Arecibon observatoriota operoi Cornellin yliopisto yhdysvaltalaisen National Science Foundationin kanssa tehdyllä yhteistyösopimuksella.

## [muokkaa] Aiheesta muualla

- Arecibon observatorion kotisivu

| Tämä artikkeli on tynkä. Voit auttaa Wikipediaa laajentamalla artikkelia. Harkitse myös, voisiko tämän mallineen vaihtaa johonkin kuvaavammista tynkämallineista.

Haettu osoitteesta http://fi.wikipedia.org../../../a/r/e/Arecibon_radioteleskooppi.html

Luokka: Tähtitiede

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Français
- עברית
- Nederlands
- 日本語
- Русский
- Slovenčina
- Svenska